Jaromír John

Jaromír John, vlastným menom Bohumil Markalous (* 16. apríl 1882, Klatovy – † 24. apríl 1952, Jaroměř) bol český spisovateľ, novinár, stredoškolský a vysokoškolský profesor, výtvarný estetik, výchovný pracovník a výtvarný kritik. Rozprávačskú schopnosť a zmysel pre dokument uplatnil často ironicky. 

 Dielo 
Jeho tvorba bola ovplyvnená Modernou revue. Zo začiatku písal drobné poviedky, neskôr romány a novely.

 Listy z vojny, jež jsem psal synovi – 1917
 U táborového ohně – 1917
 Humoresky – 1918
 Tabatěrka
 Večery na slamníku – 1920, rozšírené a prepracované 1930, najznámejšia zbierka poviedok. Predstavuje vojnu, ale z trochu inej stránky: z nemocníc, z dobrovoľných škôl, ... . Rozpráva s humorom o nepríjemných stránkach vojny a premene ľudských citov vo vypätých situáciách.
 Topičovo australské dobrodružství – 1939
 Rady snoubencům udílené strýcem Romualdem – 1940, myslené vážne aj ironicky. Rady ako sa majú muž a žena správať v manželstve.
 Moudrý Engelbert – 1940 vývoj pánskeho lesníka, ktorý predčasne spoznal sex, paródia kalendárových poviedok.
 Dořini milenci a jiné kratochvíle – 1942, päť poviedkových príbehov
 Eskamotér Josef – 1946, romaneto o sklárovi, ktorý sa v čase hospodárskej krízy pokúsil podvodne vystupovať ako eskamotér, aby uživil rodinu. Paralela s biblickým Jóbom.
 Pampovánek – 1948, prepracované 1949, rozsiahly román, paródia bildungsrománu, o náboženskom poblúdencovi, mentálne retardovanom Emanuelovi Zletákovi. Veľkolepá perzifláž estetiky katolicizmu, využívajúci intertextové odkazy na triviálne texty s náboženskou tématikou.
 Stará láska
 Šibalství svršků
 Kapitán Sekvenc
 Estet – nedokončený

 Odborná literatúra 
Napísal celý rad odborných spisov, ktoré publikoval pod vlastným menom:
 Estetická výchova na školách obchodních
 Princip TGM – o T. G. Masarykovi
 Co je umění?

 Pre deti 
 Rajský ostrov – 1938, príbeh o budovaní Národního divadla a doby s tým spojenej. Nie sú to historické fakty, dielo je veľmi nacionalistické.
 Příběhy Dona Quijota – 1941, upravenie slávneho Cervantesovho diela.

 Pozri aj 
 Zoznam českých spisovateľov
 Česká literatúra v rokoch 1900 – 1945
 Česká literatúra v rokoch 1945 – 1990
 Svaz moderní kultury Devětsil
 Skupina 42

Kategória:Českí spisovatelia
Kategória:Českí novinári